Jurusan Pendidikan Bahasa Daérah (Sunda) UPI Nyaéta salah sahiji jurusan jenjang pendidikan Sarjana Starata 1 (S1) di Fakultas Pendidikan Bahasa dan Sastra Universitas Pendidikan Indonesia, Bandung.

Sajarah
Jurusan Pendidikan Bahasa Daérah diadegkeun ping 20 Oktober 1957. Gelarna ieu lembaga téh mimitina mah dingaranan Séksi Bahasa dan Sastra Sunda’, bagian ti Jurusan Bahasa dan Sastra Indonésia, Perguruan Tinggi Pendidikan Guru (PTPG). Dina taun 1959 PTPG dirobah jadi Fakultas Keguruan Ilmu Pendidikan (FKIP) dina wengkuan Universitas Padjadjaran.

Sabada aya Kepres RI No. 1 taun 1963, istilah Seksi Bahasa dan Sastra Sunda dirobah jadi Jurusan Bahasa dan Sastra Sunda Fakultas Keguruan Sastra dan Seni (FKSS) IKIP Bandung. Dumasar SK Mendikbud 0134/1983, taun 1983, FKSS dirobah jadi Fakultas Pendidikan Bahasa dan Seni (FPBS). Bareng jeung robahna ngaran fakultas, Jurusan Pendidikan Bahasa dan Sastra Sunda ogé drobah jadi Jurusan Pendidikan Bahasa Daerah (JPBD).

Taun 1944, JPBD kungsi digabung jeung Jurusan Pendidikan Bahasa dan Sastra Indonésia, anu ngaranna ogé robah jadi Program Pendidikan Bahasa dan Sastra Indonesia dan Daerah. 
Bareng jeung robahna IKIP Bandung jadi Universitas Pendidikan Indonesia (UPI), dumasar Kepres RI no.124/1999, JPBD jadi mandeg mandiri deui.

Taun 1996 JPBD narima panglélér Hadiah Sastra Rancagé. Éta panglélér nu dipasraheun ku Yayasan Kabudayaan Rancagé téh minangka tanda yén JPBD geus hasil ngahudang minat mahasiswa pikeun ancrub dina nyipta jeung ngaprésiasi widng basa jeung sastra Sunda.

Visi & misi
 
Visi
Ngawangun Prodi anu unggul, soson-soson jeung rancagé, basa, sastra Sunda, katut pangajaranana dibarengan ku silih asah, silih asih, jeung silih asuh, enggoning ngahontal jati diri anu cageur, bageur, bener, pinter, tur singer.

Misi
Nanjeurkeun budaya Sunda ku cara ngatik, ngadidik, sarta ngabdikeun diri dina widang basa, sastra Sunda katut pangajaranana. 
Ngalaksanakeun Tridharma Perguruan Tinggi pikeun ngawangun jeung ngawujudkeun SDM anu unggul tur profesional salaku sarjana pendidikan basa Sunda anu ilmiah, édukatif, jeung réligius.

Tanaga dosén & administrasi 

Pupuhu Jurusan: Dr. Hj. Ruhaliah, M. Hum

Girang Serat Jurusan: Dr. H. Dede Kosasih, M.Si.

Dosen 
 Prof. Dr. H. Rahman, M.Pd.
 Prof. Dr. H. Yayat Sudaryat, M.Hum.
 Prof. Dr. Hj. Nunuy Nurjanah, M.Pd.
 Prof. Dr. Dedi Koswara, M.Hum.
 Prof. Dr. H. Usep Kuswari, M.Pd. 
 Dr. Hj. Ruhaliah, M. Hum. 
 Dr. H. Dingding Haerudin, M.Pd.
 Dr. H. Dede Kosasih, M.Si.
 Dr. Retty Isnendes, S.Pd., M.Hum.
 Ade Sutisna, S.Pd., M.Pd.
 Hernawan, S.Pd., M.Pd.
 Agus Suherman, S.Pd., M.Hum.
 Haris Santosa Nugraha, S.Pd., M.Pd.
 Dr. Yatun Romdonah Awaliah, S.Pd., M.Pd.
 Dian Hendrayana, S.S., M. Pd.
 Temmy Widyastuti, S.Pd., M.Pd.
 H. Danan Darajat, S.Pd., M.Pd.

Administrasi
 Emon Sonjaya, S.Pd.

Sebaran mata kuliah 
Semester 1

Semester 2

Semester 3

Semester 4

Semester 5

Semester 6

Semester 7

Semester 8

Profil lulusan
Lulusan jurusan Pendidikan Bahasa Daérah meunang sebutan Sarjana Pendidikan.
Éta jumlah lulusan téh sumebar di sakumna wewengkon Jawa Kulon boh minangka tanaga pangatikan boh minangka tanaga ahli dina widang kabasaan. Prospék lulusan Jurusan Pendidikan Bahasa Daérah di antarana:
 Tanaga Pangatik (di sakola atawa paguron luhur)
 Éditor 
 Sastrawan
 Kritikus
 Juru Syair
 Jurnalis
 Panalungtik Basa jeung Sastra
 Panalungtik naskah buhun jeung sastra lisan
 Juru warta
Kanyataanana mah yén lulusan Jurusan Pendidikan Bahasa Daérah téh teu sakumna jaradi guru (kaasup kepala sekolah jeung pengawas), tapi ogé aya anu hasil dina profési lian, di antarana, (1) usahawan, (2) jurnalis, (3) polisi, (4) politikus, (5) budayawan , jeung (6) sastrawan. 
Profési guru basa daérah (Sunda) di Jawa Kulon mangrupa prospék anu cukup ngajangjikeun. Ieu hal téh dumasar kana informasi Dinas Pendidikan Jawa Barat taun 2002/2003 anu nyebutkeun yén aya 2231 SMP (1079 SLTPN jeung 1152 SLTPS) di Jawa Barat. Iwal ti éta dumasar kana SK Gubernur Jabar taun 2006, basa Sunda téh jadi salah sahiji widang studi anu wajib diajarkeun di unggal tingkat pendidikan, ti mimiti SD nepi ka tingkat SMA. Upama rata-rata unggal sakola ngabutuhkeun saurang guru basa daérah bae, mangka réa kénéh lulusan Jurusan Pendidikan Bahasa Daérah anu diperlukeun.

Fasilitas
Rohangan kuliah taraf internasional
Rohangan multimédia
Laboratorieum basa
Perpustakaa Jurusan 
Rohangan seminar
Rohang gawé pupuhu jurusan
Rohang gawé dosén/pangaping mahasiswa
Rohangan pertemuan réprésentatif
Rohangan gawé staf administrasi
Sarana akademik mangrupa LCD Proyektor, DVD Player, Laptop, LCD TV, Sound System, sambungan internét nirkabel, média pangajaran, jrrd.

Panalungtikan jeung pangembangan
Dosén jurusan ilubiung kalawan langsung dina rupa-rupa panalungtikan, boh anu diwaragadan ku jurusan, universitas, Dikti, atawa lembaga lianna. Jenis panalungtikan anu dilaksanakeun di antarana Hibah Pembinaan, Hibah Kompetitif, Kajian Kawanojaan, Kaagamaan, jrrd. Pengembangan tina hasil éta panalungtikan téh dilarapkeun kana rupa-rupa wangun gawé bareng.

Gawé bareng
Program gawébareng anu geus, eukeur jeung anu baris dilaksanakeun di antarana, jeung Dinas Pendidikan Provinsi Jawa Barat, Lembaga Basa jeung Sastra Sunda (LBSS), Yayasan Pendidikan Pasundan, Disbudpar, Pemda Kabupatén/Kota jeung instansi swasta.

Kagiatan kamahasiswaan
Kagiatan kamahasiswaan di Jurusan Pendidikan Bahasa Daérah dikokolakeun dina wadah Himpunan Mahasiwa Pendidikan Bahasa jeung Sastra Sunda (Hima Penstrada). Tiasa ditingali di Hima Pensatrada

Lembaga Atikan
Paguron luhur
Paguron Luhur di Jawa Barat